Országos jelentőségű védett természeti területre vonatkozó természetvédelmi kezelési terv kihirdetésével az érintettek és a döntéshozók számára áttekinthetőbbé, kiszámíthatóbbá válik a terület táji és természeti értékei megőrzésének, fenntartásának feltételrendszere. A természetvédelmi célú előírások jogszabályban történő kihirdetése nagyban hozzájárul a védett természeti területek és értékek hatékony megőrzéséhez, fenntartásához.

A természetvédelmi kezelési terv kihirdetése a Hajdúbagosi földikutya-rezervátum természetvédelmi területen – többek között − a következő természetvédelmi célkitűzések elérését segíti elő:

- a Dél-Nyírségre jellemző természetes táji, tájképi adottságok megőrzése és fenntartásra különös tekintettel a terület jellegzetes homokforma kincsére;

- a nyírségi homoki legelőkre jellemző változatos élővilág megőrzése különös tekintettel a fokozottan védett erdélyi földikutya állományára;

- a természetvédelmi oktatás és ismeretterjesztés elősegítése.